Translate the text from Welsh to English.



 
Ar 9 Hydref 2018, rhoddais Ddatganiad Llafar i Aelodau'r Cynulliad ynghylch y pryderon sydd wedi codi am y ddarpariaeth bresennol o ofal mamolaeth ym Mwrdd Iechyd Prifysgol Cwm Taf. Gwnes ymrwymiad bryd hynny i roi'r wybodaeth ddiweddaraf i'r aelodau am y cynnydd a gafwyd, a byddaf yn darparu'r wybodaeth honno yn y Datganiad Ysgrifenedig hwn.  
  
Fel rhiant fy hunan, rwy'n deall y pryder a'r straen y bydd y mater hwn wedi eu hachosi i rieni sy'n defnyddio'r gwasanaethau hyn ar hyn o bryd, neu sydd wedi eu defnyddio yn y gorffennol. Rwyf wedi ymrwymo'n llwyr i gynnal ymchwiliad llawn i'r hyn sydd wedi arwain at y sefyllfa hon, ac i'r gwelliannau y bydd eu hangen i’w hunioni. Rwyf hefyd yn ymwybodol bod hwn yn gyfnod anodd iawn i'r staff, a hoffwn eu canmol am eu gwaith caled, yn enwedig y cymorth y maent yn ei roi i deuluoedd ar hyn o bryd, a'u hyblygrwydd o ran sicrhau bod lefelau staffio'n briodol ar draws y gwasanaeth.  
  
Er mwyn cynnal ymchwiliad llawn a thryloyw i'r canlyniadau niweidiol hyn, ymrwymais i gomisiynu adolygiad allanol gan Goleg Brenhinol yr Obstetryddion a'r Gynaecolegwyr a Choleg Brenhinol y Bydwragedd o wasanaethau mamolaeth Bwrdd Cwm Taf. Bydd yr adolygiad yn dechrau yn ystod yr wythnosau nesaf, ac fe gyhoeddir ei gasgliadau yn y gwanwyn 2019\. Diben yr adolygiad yw rhoi sicrwydd i Fwrdd Iechyd Prifysgol Cwm Taf a Llywodraeth Cymru fod y gwasanaethau mamolaeth yn darparu gofal diogel ac effeithiol i famau a babanod.  
  
Gan adeiladu ar y gwaith adolygu y mae'r bwrdd iechyd wedi ei wneud eisoes, gofynnwyd yn benodol i'r tîm adolygu ddarparu cyngor ar y camau pellach y byddai angen eu cymryd i sicrhau bod gofal diogel o ansawdd uchel yn cael ei roi i famau a babanod, ac i wella'r systemau llywodraethu a sicrwydd yn unol â safonau cenedlaethol a'r arferion gorau.     
  
Bydd yr adolygiad yn cynnwys asesu perfformiad a strwythur y gwasanaethau mamolaeth yn erbyn safonau cenedlaethol a’r meincnodau priodol er mwyn nodi'r meysydd allweddol lle mae angen gwella. Bydd hefyd yn cynnwys adolygu'r newidiadau y mae'r Bwrdd Iechyd eisoes wedi eu cyflwyno i systemau a phrosesau er mwyn sicrhau bod nodi, adrodd, ymchwilio a dysgu yn digwydd yn amserol mewn perthynas â digwyddiadau difrifol, gan roi cyngor ar y camau i'w cymryd i sicrhau bod systemau a phrosesau'n fwy addas i'w diben. Bydd hefyd yn rhoi cyngor ar unrhyw ofynion ar gyfer ymestyn yr adolygiadau ôl\-weithredol o achosion (cyn mis Ionawr 2016\). Caiff y camau sy'n rhan o Gynllun Gwella Gwasanaethau Mamolaeth lleol y bwrdd iechyd eu hadolygu, a cheisir cyngor ar unrhyw ofynion ychwanegol a fyddai'n cryfhau neu'n cyflymu'r gwaith o gyflawni amcanion fel y bo'n briodol. Mae'r adolygiad yn gyfle i nodi'r prif gyfleoedd ar gyfer gwella systemau clinigol ac arferion gyda'r nod o wella ansawdd a chanlyniadau, a bydd yn edrych ar unrhyw rwystrau ymarferol neu ddiwylliannol, o fewn y gwasanaeth neu'r sefydliad ehangach, a allai arafu'r broses wella hon.  
  
Wrth edrych i'r dyfodol, bydd yr adolygiad yn ystyried y camau y bydd angen eu cymryd i gryfhau'r ddarpariaeth bresennol o wasanaethau, yn ogystal â'r cyfleoedd i wella ymhellach unwaith y mae gwasanaethau obstetreg sy'n cael eu harwain gan ymgynghorwyr yn cael eu cyfuno ar un safle o fis Mawrth 2019\. Mae swyddogion Llywodraeth Cymru wedi bod yn cydweithio'n agos ag arweinwyr yn y bwrdd iechyd i sicrhau bod cylch gorchwyl yr adolygiad yn adeiladu ar y gwaith sydd eisoes wedi ei gyflawni'n lleol, er mwyn sicrhau bod gwasanaeth cynaliadwy o safon yn cael eu darparu heddiw ac fel rhan o fodel Cwm Taf ar gyfer y dyfodol.  
  
Un o'r pethau y bu'r gwaith yn canolbwyntio arno hyn yma yw sicrhau bod lefelau staffio'n ddiogel a bod arweinyddiaeth glinigol gref ar waith. Mae'r bwrdd iechyd wedi bod yn gweithio'n ddiflino dros yr wythnosau diwethaf i sicrhau bod y lefelau staffio'n briodol, gan gynnwys y canlynol: mae un fydwraig band 7, a fydd â chyfrifoldebau ym maes profiad y claf, a 6\.56 wte (cyfateb i amser llawn) o fydwragedd band 5, wedi dechrau yn eu swyddi ym mis Hydref;  bydd 2\.26 wte o fydwragedd band 6 yn dechrau ym mis Rhagfyr neu fis Ionawr; a bydd 5\.8 wte arall o  fydwragedd band 6 sy’n mynd drwy’r broses wiriadau ar hyn o bryd, yn dechrau yn eu swyddi unwaith y bydd y gwiriadau wedi eu cwblhau. Mae'r bwrdd yn parhau i hysbysebu ar gyfer bydwragedd ac obstetryddion ac mae staff cronfa ac asiantaeth hefyd wedi bod yn cael eu defnyddio yn y tymor byr i wella lefelau staffio. Ar lefel arweinyddiaeth, rydym wedi sicrhau bod cymorth yn cael ei roi gan uwch fydwragedd ychwanegol a bod mwy o gymorth rheoli meddygol ar gael i ddarparu goruchwyliaeth a chyngor. Mae cymorth bydwragedd profiadol yn parhau i gael ei ddarparu gan fyrddau iechyd cyfagos, gan gynnwys gan bennaeth bydwreigiaeth a chan fydwraig sy'n ymgymryd â chyfrifoldebau llywodraethu.    
  
Mae swyddogion Llywodraeth Cymru yn parhau i weithio'n agos â'r bwrdd iechyd, a chynhelir cyfarfodydd monitro bob wythnos i ddarparu sicrwydd bod gwasanaethau'n ddiogel a bod y broses adolygu yn mynd rhagddi'n foddhaol. Mae'r bwrdd iechyd wedi creu Bwrdd Gwella Gwasanaethau Mamolaeth ar y cyd â rhanddeiliaid i fonitro hynt gweithredu'r cynllun; ac mae hefyd yn gweithio'n agos ag Uned Gyflawni Llywodraeth Cymru i adolygu prosesau llywodraethu a sicrhau bod ymchwiliad llawn o ddigwyddiadau'n cael ei gynnal a bod yr hyn a ddysgir yn cael ei drosglwyddo.  
  
Er mwyn sicrhau cydymffurfiaeth â'r angen i weithredu prosesau cadarn ar draws GIG Cymru ar gyfer adrodd mewn perthynas â digwyddiadau lle mae rhywbeth wedi mynd o'i le, ysgrifennodd y Prif Swyddog Nyrsio at Brif Weithredwr pob bwrdd iechyd i ofyn am sicrwydd ynghylch y trefniadau adrodd a'r prosesau llywodraethu sydd ar waith. Mae'r holl fyrddau iechyd wedi darparu'r sicrwydd y gofynnwyd amdano, ac mae Penaethiaid Bydwreigiaeth wedi ymrwymo i adolygu'r mesurau adrodd a ddefnyddir ar hyn o bryd er mwyn sicrhau bod y mesurau hynny'n gyson.    
  
Mae gan fenywod sy'n defnyddio gwasanaethau mamolaeth yr hawl i ddisgwyl y byddant yn cael gofal diogel o ansawdd uchel. Gall geni plentyn achosi pryder, ond mae hefyd yn brofiad sy'n gallu dod â llawenydd mawr. Mae’n hollbwysig ein bod ni’n canolbwyntio'n uniongyrchol ar les y mamau a'u babanod. Rwyf wedi cael sicrwydd bod camau clir yn cael eu cymryd i sicrhau bod menywod sy'n cael gofal yng ngwasanaethau mamolaeth Cwm Taf yn gallu disgwyl y bydd y gofal hwnnw’n cael ei ddarparu mewn modd diogel ac ystyriol. Bydd yr adolygiad yn darparu sicrwydd a gwersi ychwanegol ar gyfer gwella gwasanaethau ymhellach, ac rwy'n ymrwymo i roi'r wybodaeth ddiweddaraf i'r aelodau ar ôl i'r adroddiad gael ei gyhoeddi'r flwyddyn nesaf.   






Translation:


 
On the 9 October 2018 I provided an Oral Statement to Assembly Members on the concerns relating to current maternity care provision in Cwm Taf University Health Board.   I committed then to update members on progress, which I will provide within this Written Statement.  

  

As a parent myself, I understand the concern and anxiety that this will have caused parents who are currently using, and those who have previously used these services. I am absolutely committed to ensuring a full investigation of the causes that led to this situation and the potential improvements that are needed. I also appreciate that this is a very difficult time for staff and I would like to commend them for their hard work, especially in the support they are providing to families at this time and the flexibility they are exhibiting in ensuring appropriate staffing levels across the service.  

  

In order to ensure a full, transparent investigation into these adverse outcomes, I committed to commission an external review of maternity services in Cwm Taf to be undertaken by the Royal College of Obstetricians and Gynaecologists and the Royal College of Midwives.  This review will commence in the next few weeks and the findings will be published in the spring of 2019\.  The purpose of the review is to provide assurance to Cwm Taf University Health Board and Welsh Government that the maternity service provides safe and effective care for mothers and babies.  

  

Building on the review work the health board has already undertaken the review team has been asked specifically to provide advice on further actions needed to ensure high quality, safe care is provided to mothers and babies and improve systems of governance and assurance in line with national standards and best practice.    

  

The review will include assessment of the performance and structure of the maternity service in line with national standards and appropriate benchmarks to identify key areas for improvement.  It will also involve reviewing the changes to systems and processes already brought in by the health board to ensure the timely identification, reporting, investigation and learning from serious incidents, and advise on actions to further improve fitness for purpose. It will also advise on any requirements for extension of the retrospective case reviews (prior to January 2016\). A review of the actions contained within the health board’s local Maternity Services Improvement Plan will be undertaken, and advice is sought on any additional requirements to strengthen or accelerate delivery as appropriate.  The review also provides an opportunity to identify key opportunities for further improvement in clinical systems and practice to improve quality and outcomes, and will look at any practical or cultural barriers within the service, or the wider organisation, that might inhibit progress.  

  

Looking to the future, the review will consider those actions required to strengthen current service delivery as well as the opportunities for further improvement once consultant\-led obstetric services are consolidated on one site from March 2019\. Welsh Government officials have been working closely with health board leads to ensure that the terms of reference for the review build on the work already undertaken locally and ensure sustainable quality service provision both currently and within the future model for Cwm Taf.  

  

A key focus of the work to date has been on ensuring safe staffing levels and strong clinical leadership. The health board has been working tirelessly over the last few weeks to ensure appropriate staffing levels, including: one band 7 patient experience midwife and 6\.56 wte (whole time equivalent) band 5 midwives started employment in October; 2\.26 wte band 6 midwives who will be starting December/January; and a further 5\.8 wte band 6 midwives who are currently progressing through pre\-employment checks and will be starting as soon as these checks are complete. They are continuing to advertise for midwives and obstetricians.  Bank and agency staff have also been used as a short term measure to improve staffing levels.  At a leadership level we have ensured that additional senior midwifery and medical management support is in place to provide oversight and advice. Experienced midwifery support continues to be provided by neighboring health boards, including a head of midwifery providing additional support and a governance midwife.  

  

Welsh Government officials continue to work closely with the health board and weekly monitoring meetings are in place to provide assurance of safe services and progress with review process.  The health board has developed a Maternity Improvement Board with key stakeholders to monitor progress in action plan implementation and is also working closely with the Welsh Government Delivery Unit to review governance processes and ensure full investigation of incidents and transfer of learning.  

  

To ensure compliance with the need for robust reporting mechanisms for adverse events across NHS Wales, the Chief Nursing Officer wrote to each health board Chief Executive requesting assurance on reporting mechanisms and governance processes.  All health boards have provided these assurances, and Heads of Midwifery have committed to review current reporting measures to ensure consistent and comparable reporting measures.  

  

Women using maternity services rightly expect to receive good quality, safe care. Childbirth can be stressful, but also an experience that brings great joy. The welfare of mothers and their babies must be our main and immediate concern. I have been given assurance that clear actions are in place to ensure that women receiving care within Cwm Taf maternity services can expect safe and compassionate care. The review will provide additional assurance and learning to further improve services, and I commit to update members when the report is published in the next year.